L 52/30
HR
Službeni list Europske unije
20.2.2023.
ii. životinje donori držane su, tijekom razdoblja od 60 dana prije datuma prikupljanja sjemena, jajnih stanica ili zametaka, u centru za umjetno osjemenjivanje ili drugom odgovarajućem objektu oko kojeg u krugu od najmanje 20 km nije bilo potvrđenih izbijanja BKK-a tijekom razdoblja od tri mjeseca prije datuma prikupljanja sjemena, jajnih stanica ili zametaka; iii.
životinje donori klinički su pregledane 28 dana prije datuma prikupljanja te su pregledavane tijekom cijelog razdoblja prikupljanja i nisu pokazivale nikakve kliničke simptome BKK-a; (b) bilo koje odredište koje se nalazi na drugom području cijepljenja I ili II u drugoj državi članici, pod uvjetom da su uz uvjete utvrđene u točki (a) ispunjeni svi sljedeći uvjeti: i. životinje donori podvrgnute su, s negativnim rezultatima, testu lančane reakcije polimerazom (PCR) za otkrivanje BKK-a provedenom na uzorcima krvi uzetima na početku prikupljanja sjemena i najmanje svakih 14 dana nakon toga tijekom razdoblja prikupljanja sjemena ili na dan prikupljanja zametaka i jajnih stanica; ii. sjeme je podvrgnuto PCR testu za otkrivanje BKK-a, s negativnim rezultatima; (c) bilo koje odredište koje se nalazi u istoj ili drugoj državi članici ili, u slučaju područja cijepljenja I, trećoj zemlji pod uvjetom da životinje donori uz uvjete utvrđene u točki (a) udovoljavaju svim drugim odgovarajućim jamstvima o zdravlju životinja, na temelju pozitivnog ishoda procjene rizika učinka takve otpreme i mjera protiv širenja BKK-a, koje zahtijeva nadležno tijelo države članice objekta podrijetla i koje su odobrila nadležna tijela država članica provoza i odredišta prije otpremanja takvog sjemena, jajnih stanica i zametaka.
3.4.2.
Mogu se odobriti premještanja pošiljaka sjemena, jajnih stanica i zametaka goveda iz odobrenih objekata za zametne proizvode ili drugih objekata koji se nalaze na području cijepljenja II na bilo koje odredište koje se nalazi na drugom području cijepljenja II u istoj državi članici. 3.5.
Premještanja pošiljaka neprerađenih nusproizvoda životinjskog podrijetla od goveda iz područja cijepljenja I: Mogu se odobriti premještanja pošiljaka neprerađenih nusproizvoda životinjskog podrijetla od goveda iz objekata koji se nalaze na području cijepljenja I u: (a) bilo koje odredište koje se nalazi u istoj državi članici ili bilo koje odredište koje se nalazi na područjima cijepljenja I ili II u drugoj državi članici; (b) ako je riječ o pošiljkama koža, bilo koje odredište koje se nalazi na bilo kojem području iste ili druge države članice ili treće zemlje pod uvjetom da je ispunjen jedan od sljedećih uvjeta: i. obrađene kože podvrgnute su jednom od postupaka obrade iz točke 28. podtočaka od (b) do (e) Priloga I. Uredbi Komisije (EU) br. 142/2011 (1); ili ii. obrađene kože podvrgnute su jednom od postupaka obrade iz odjeljka XIV. poglavlja I. točke 4. podtočke (b) podpodtočke ii.
Priloga III. Uredbi (EZ) br. 853/2004 Europskog parlamenta i Vijeća (2) i poduzete su sve mjere predostrožnosti kako bi se spriječila njihova ponovna kontaminacija patogenim uzročnicima nakon obrade.
(1) Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).
(2) Uredba (EZ) br. 853/2004 Europskog parlamenta i Vijeća od 29. travnja 2004.
o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).